《养鸡》
宋代·刘敞

茅茨一亩宫，生理备委曲。鸡豚自古昔，豢养随世俗。

凿垣安其自，幼长何碌碌。旦出四散飞，暮还相从宿。

颇哀鸿鹄辈，饮啄不充腹。何事万里游，羁旅伤局促。

衣冠相妩媚，庭庑更追逐。未悟粪土非，岂知稻粱辱。

物理常有此，人情苦不足。安见避世翁，颓然卧空谷。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。